Vi trækker gerne en tribune ud til tilskuere. Som Idrætsforening under folkeoplysningsloven gælder følgende vilkår:
Der kan kun trækkes tribuner ud i eget booket tidsrum. Vær opmærksom på at i hal C ligger tribunerne på tværs af to spilleflader. Derfor er det kun muligt at få en tribune ud, hvis både hal C1 og C2 er booket. Det samme gælder for den store tribune i Hal D.
Der skal senest en uge inden afviklingsdato gives skriftlig besked til RKIC, på mail: sport@rkic.dk, hvis der ønskes tribuner.
Tribunerne ryddes for affald efter brug – sker det mod forventning ikke, vil foreningen blive faktureret for efterfølgende rengøring. Rengøring af tribuner efter brug kan foregå efter to forskellige modeller:
Foreningen sørger selv for rengøring af tribuner.
RKIC står for rengøringen, og foreningen betaler efter timeforbrug
Der kan rekvireres et rengøringstilbud via RKIC. Vælger foreningen selv at gøre rent, vil der være instruktion ved personalet i RKIC, og det er muligt at låne udstyr til udførelsen. Hvis rengøringen ikke er tilstrækkeligt udført, forbeholder RKIC sig ret til at få den manglede rengøring udført efter timeforbrug, som foreningen vil blive faktureret for.
Ved bestilling af tribuner senest en uge inden afviklingsdato skal det oplyses, hvilken model foreningen ønsker rengøringen udført efter.